Izvor: N1

U drugom izbornom krugu za poziciju gradonačelnika Splita borili su se HGS-ov Željko Kerum i HDZ-ov Andro Krstulović Opara. Andro Krstulović Opara ima 46,19 posto, a Željko Kerum 44,30 posto nakon 100 posto obrađenih biračkih mjesta.

Iako su izlazne ankete pokazivale kako je Kerum u prednosti, rezultati DIP-a donijeli su preokret.

Andro Krstulović Opara ima 46,12 posto, a Željko Kerum 44,31 posto nakon 95,76 posto obrađenih biračkih mjesta.



"Zahvaljujemo onima koji su nam dali i onima koji nam nisu dali glas jer mi smo stranka koja okuplja, uključuje, mi smo ljudi koji znaju prepoznati drugoga i nastavit ćemo ponizno, vedra srca i pošteno kao što smo i do sada. Od sutra počinjemo raditi, nema trijumfalizma, ima slavlja, ali prije svega ponos koji će nam biti najbolji poticaj da od sutra počnemo raditi", poručio je Opara.

U 19 sati, naime, završila je dvodnevna izborna šutnja, a danas su od sedam do 19 sati na nešto manje od 4.500 biračkih mjesta građani i građanke osam županija i Grada Zagreba koji ima status grada-županije, 54 grada i 102 općine u drugom krugu birali svoje župane, gradonačelnike i načelnike.

Lokalna izvršna vlast bira se na četiri godine, pravo biranja imalo je 2 milijuna 791 tisuća birača.



Na lokalnim izborima biraju hrvatski državljani s navršenih 18 godina koji imaju prebivalište na području jedinice za čija se tijela izbori provode. Birači, dakle, ne mogu glasovati izvan mjesta prebivališta, niti se glasuje u inozemstvu.

Tijek događaja pratimo OVDJE.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.